stanford-oval/wikipedia huggingface dataset:
איטליה באירוויזיון 2024
באירוויזיון > הצבעה > נקודות שהוענקו על ידי איטליה > גמר > תוצאות הצבעה מפורטות

| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |

| סדר | מדינה | שופטים | שופטים | שופטים | שופטים | שופטים | שופטים | שופטים | קהל | קהל | קהל |
| סדר | מדינה | שופט 1 | שופט 2 | שופט 3 | שופט 4 | שופט 5 | דירוג | נקודות | אחוזים | דירוג | נקודות |
| 01 |  שוודיה | 5 | 12 | 5 | 2 | 9 | 6 | 6 | 1.09% | 21 |  |
| 02 |  אוקראינה | 18 | 13 | 15 | 5 | 15 | 12 |  | 21.12% | 2 | 10 |
| 03 |  גרמניה | 12 | 4 | 14 | 4 | 20 | 8 | 4 | 1.50% | 14 |  |
| 04 |  לוקסמבורג | 14 | 16 | 16 | 17 | 16 | 20 |  | 1.24% | 19 |  |
| 05 |  הולנד  | 11 | 3 | 3 | 8 | 2 | 2 |  | N/A | N/A |  |
| 06 |  ישראל | 23 | 25 | 25 | 11 | 25 | 22 |  | 26.02% | 1 | 12 |
| 07 |  ליטא | 22 | 20 | 17 | 16 | 22 | 24 |  | 1.79% | 13 |  |
| 08 |  ספרד | 7 | 6 | 2 | 3 | 10 | 5 | 7 | 2.61% | 10 | 1 |
| 09 |  אסטוניה | 9 | 11 | 6 | 22 | 5 | 10 | 2 | 1.82% | 12 |  |
| 10 |  אירלנד | 2 | 7 | 4 | 13 | 3 | 3 | 10 | 3.07% | 8 | 3 |
| 11 |  לטביה | 13 | 19 | 13 | 14 | 23 | 19 |  | 1.25% | 18 |  |
| 12 |  יוון | 8 | 9 | 24 | 15 | 13 | 14 |  | 2.87% | 9 | 2 |
| 13 |  הממלכה המאוחדת | 15 | 17 | 22 | 10 | 21 | 18 |  | 0.74% | 23 |  |
| 14 |  נורווגיה | 25 | 18 | 7 | 24 | 24 | 16 |  | 1.21% | 20 |  |
| 15 |  איטליה |  |  |  |  |  |  |  |  |  |  |
| 16 |  סרביה | 24 | 22 | 18 | 23 | 8 | 17 |  | 1.37% | 17 |  |
| 17 |  פינלנד | 16 | 14 | 23 | 20 | 14 | 21 |  | 2.04% | 11 |  |
| 18 |  פורטוגל | 19 | 15 | 19 | 9 | 17 | 15 |  | 0.65% | 24 |  |
| 19 |  ארמניה | 6 | 5 | 8 | 21 | 11 | 9 | 3 | 3.23% | 7 | 4 |
| 20 |  קפריסין | 17 | 21 | 21 | 18 | 18 | 23 |  | 1.39% | 16 |  |
| 21 |  שווייץ | 1 | 1 | 1 | 1 | 1 | 1 | 12 | 5.50% | 4 | 7 |
| 22 |  סלובניה | 21 | 24 | 20 | 25 | 19 | 25 |  | 0.77% | 22 |  |
| 23 |  קרואטיה | 4 | 2 | 12 | 6 | 4 | 4 | 8 | 9.73% | 3 | 8 |
| 24 |  גאורגיה | 20 | 23 | 9 | 7 | 12 | 13 |  | 3.32% | 6 | 5 |
| 25 |  צרפת | 10 | 10 | 11 | 12 | 7 | 11 | 1 | 4.21% | 5 | 6 |
| 26 |  אוסטריה | 3 | 8 | 10 | 19 | 6 | 7 | 5 | 1.48% | 15 |  |
ביאורים

↑  מכיל כמה מילים מ-"Supereroi".
↑  הולנד הודחה כמה שעות לפני גמר.
שרית חדד

| --- | --- |

 לידה:  20 בספטמבר 1978 (בת 46) עפולה, ישראל 
 שם לידה:  שרה חוּדָדָטוֹב
 מוקד פעילות:  ישראל ישראל
 תקופת הפעילות:  מ-1994
 עיסוק:  זמרת • פזמונאית • מלחינה
 סוגה:  פופ • מזרחית • דאנס
 שפה מועדפת:  עברית 
 כלי נגינה:  תופים • אורגן • גיטרה דרבוקה • פסנתר • מלודיקה
 חברת תקליטים:  הד ארצי • מיס מיוזיק • אבי גואטה פליי רקורדס • NMC • שרית חדד הפקות
 בת זוג:  תמר יהלומי
 www.sarit-hadad.com
 פרופיל ב-IMDb
 
שרית חדד (נולדה בשם שרה חוּדָדָאטוֹב, ב-20 בספטמבר 1978) היא זמרת-יוצרת ומלחינה ישראלית. נחשבת לאחת הזמרות המצליחות והמשפיעות ביותר בישראל. רבים משיריה היו ללהיטים וחלקם אף לנכסי צאן ברזל במוזיקה הישראלית (בהם: "הייתי בגן עדן" ו"כשהלב בוכה"). היא פורצת דרך במוזיקה המזרחית. זכתה חמש פעמים בתואר "זמרת השנה" וכן בתואר "זמרת העשור" בעשור הראשון של המאה ה-21. ייצגה את ישראל באירוויזיון 2002.
ביוגרפיה

חדד נולדה בעפולה לנקדימון, ירקן, ולאלישבע, עקרת בית, שעלו עם משפחתם לישראל בשנת 1976 מהעיר דרבנט שבדאגסטן למגדל העמק. חדד היא בת הזקונים במשפחה בת ארבעה אחים וארבע אחיות. שם משפחתה המקורי הוא "חוּדָדָטוֹב" אשר משפחתה עברתה. מאוחר יותר, בשנת 1980, עברה המשפחה להתגורר בחדרה. הוריה התנגדו לכך שתבחר בקריירה מוזיקלית, ועל כן, בסיוע אחותה ולנטינה, נהגה חדד לחמוק מהבית ללא ידיעת הוריה ולהופיע במועדוני לילה. בשנת 1988, השתתפה חדד בתחרות כישרונות צעירים, בנגינה בפסנתר. השופטים בתחרות התרשמו מכישרון נגינתה, וציינו כי היא טומנת בחובה פוטנציאל גדול להפוך בעתיד פסנתרנית. זאת, אף על פי שבאותה העת לא ידעה לקרוא תווים.[דרוש מקור] כשהייתה בת 12, גילו הוריה את סוד הופעותיה, ואסרו עליה לצאת מהבית לצורך הופעות. בתקופה זו, למדה בעצמה לנגן בכלי נגינה שונים, כגון: גיטרה, פסנתר, קסילופון, אורגן, עוגב, דרבוקה, צ'לו, אקורדיון וטרומבון. ב-1992 חזרה חדד להופיע, והצטרפה ללהקת "צעירי חדרה". ב-1994, באחת מהופעותיה של הלהקה בחוף סירונית בנתניה, חזה בה האמרגן אבי גואטה, התרשם מקולה המיוחד והציע לה חוזה הקלטות. מאחר שהייתה עדיין קטינה בעת ההיא, חתמה אחותה ולנטינה בשמה. בראיון בשנת 2014 סיפרה חדד, כי כבר בפגישתם הראשונה של השניים הרגישה כי נוצר ביניהם חיבור מיוחד. בחלוף יום אחד בלבד, הספיקה להקליט שיר בניהולו.
קריירה > 1995–1998: תחילת דרכה

חדד החלה את הקריירה שלה בתור זמרת חימום של הזמר שריף. האמרגן אבי גואטה, שגילה אותה, החתים אותה על חוזה הקלטות.
בשנת 1995, יצא לחנויות אלבומה הראשון, ניצוץ החיים, שכלל את הלהיט "שלום חבר". השיר בוצע ביחד עם שריף, בליווי פסנתר, על פי לחן טורקי, אשר שימש כשיר הנושא. האלבום נמכר בלמעלה מ-80,000 עותקים, והקריירה שלה החלה לנסוק. בשנת 1996, הקליטה את אלבומה השני בהופעה חיה בצרפת, שאף על פי שמו, הוקלט באולפן בישראל, וקולות מחיאות הכפיים בו הוקלטו מראש. אלבום זה זכה לתגובות אוהדות. באותה השנה, הקליטה חדד דואט שני עם שריף, בשם: "אתה לא ראוי לאהבה".
חדד לא התגייסה לצה"ל וקיבלה פטור מטעמי הכרה דתית על ידי הצהרתה, בהתאם לסעיף 40 לחוק שירות ביטחון.
בשנת 1997, יצא אלבומה השלישי של חדד, הדרך שבחרתי. הצלחתו של אלבום זה לא השתוותה להצלחתם של שני אלבומיה הראשונים, אך מידת הפופולריות של חדד בקרב הציבור המשיכה להתעצם. באותה השנה החליט קובי אוז, סולן להקת טיפקס, לשיר עמה את הדואט "למה הלכת ממנו". השיר הפך להיט ענק, וחשף את חדד לקהל הרחב בישראל.
באוקטובר 1997, הופיעה חדד במשך חודש בממלכת ירדן, במסווה של זמרת פלסטינית בשם "סירִית חדאד, מוטרבת אל-כּרְמַל", והוציאה שם תקליט בשפה הערבית, שנשא את השם: שרה בערבית. התקליט הפך להיט בירדן ובארצות ערב, אף על פי שחדד לא דיברה את השפה.
בשנת 1998, יצא אלבומה החמישי, חוק החיים, שכלל את הלהיט "הכל סגור". האלבום כלל גם את השירים "לב זהב" ו"ירח שחור". אלבום זה תרם לביסוסה של חדד כזמרת מובילה, וסייע לה לחדור ללב מוזיקת המיינסטרים הישראלית. באותה השנה, השתתפה חדד בפסטיגל, בשירה: "חברים בכל מיני צבעים", שאת מילותיו כתבה חנה גולדברג. שיר זה זכה במקום השני בתחרות שירי הפסטיגל. באותה השנה, הפיק ימין מסיקה סרט אודות חייה, אשר שודר בערוץ 2, שנקרא "שרית חדד – הקול מן ההרים".
חדד הקליטה שני שירים לאלבום האוסף חלון לים התיכון: "בודדה שם למעלה" ו"התמימות".
קריירה > 2005–2008: מיס מיוזיק וזה ששומר עליי

בדצמבר 2005, יצא אלבומה השלושה-עשר של חדד, מיס מיוזיק, שהמשיך את הקו הדאנסי-האוריינטלי של קודמו, וכלל את הסינגלים "בושם צרפתי", ו"בין כל הבלאגן". האלבום נמכר בלמעלה מ-40,000 עותקים (פלטינה). ב-2006 הופיעה בקיסריה, בפעם השישית, לכבוד צאת האלבום. בדצמבר 2006, הוציאה חדד DVD לילדים בשם נסיכה של שמחה. בדיסק זה גילמה חדד נסיכה, הפותרת מחלוקות בין בני אדם.
בשנת 2007, הוציאה חדד את אלבומה ה-15, זה ששומר עליי. בטרם צאתו של האלבום, יצאו הסינגלים "עליך ועליי" ושיר הנושא שלו, "זה ששומר עליי". לאחר צאת האלבום יצאו הסינגלים "תצאי מהכלים", "חופשייה" ו"נושאת תפילה". המבקרים ציינו לטובה את "הנגיעות הרוקיות" שהוסיף שגב לאלבום, והוא קצר שבחים מצד מבקרי המוזיקה. בחודש אוגוסט הגיע האלבום למעמד של אלבום פלטינה, לאחר שהקף מכירותיו עמד על למעלה מ-45,000 עותקים. עד היום מכר האלבום כ-80,000 עותקים. עופר ניסים הפיק גרסת רמיקס לשיר "זה ששומר עליי", המשולב עם הפתיח משירו של יששכר משה "שם אל חי". הרמיקס זכה להצלחה גדולה ברחבי אירופה. עם זאת, IMP רקורדס, חברת התקליטים ששיווקה את הסינגל, השאירה את שמה של חדד בעילום שם.[דרושה הבהרה] על אף זאת, עיתון הקהילה היהודית בצרפת[דרושה הבהרה] זיהה את קולה ופרסם את שמה ברבים. בסוף אותה השנה, זכה השיר "זה ששומר עליי" בפרס "שיר השנה", בטקס פרסי עמ"י לשנת 2007, במשותף עם "בואי נעזוב" של רן דנקר ועילי בוטנר.
בשנת 2008, השתתפה חדד בפרויקט עבודה עברית, לרגל חגיגות שנת ה-60 למדינת ישראל, במסגרתו חידשה את "שיר הפרחה" של עפרה חזה. בהמשכה של שנה זו, הוציאה חדד שני אלבומי אוסף: האוסף הקצבי והאוסף השקט.
ביולי של אותה השנה, התברגה חדד בראש רשימת האמנים המרוויחים בישראל, כשסכום רווחיה הסתכם ב-7.2 מיליוני ש"ח בשנה. סכום זה כלל רווחים מהופעות, תמלוגים עבור השמעות ברדיו, הורדות תכנים סלולריים והכנסות ממכירות אלבומים. בנוסף, נכללה חדד ברשימת "עשרים האמנים המושמעים ביותר ברדיו הישראלי" של אקו"ם.
קריירה > 2009–2011: מרוץ החיים ו-20

בינואר 2009, הוחתמה חדד בחברת הד ארצי, ובחודש אפריל של אותה השנה יצא אלבומה השמונה-עשר, מרוץ החיים. בטרם צאתו, יצא השיר "מקודשת", שכתב צ'ולי זכאי והלחין שי ראובני. אחריו יצא הסינגל "אהבה בתוכי", שיר יווני שבמקור נקרא "Trexe" (תרגום מיוונית: "תירוץ"). ב-1 באפריל יצא הסינגל השלישי – "מרוץ החיים", שיר הנושא של האלבום. כבר באותו היום נרשמו הזמנות מוקדמות של 25,000 עותקים, שהקנו לו מיידית מעמד של אלבום זהב.
בחודש יוני חזרה חדד לקיסריה בהופעה "מרוץ החיים", ולאחר מכן חידשה את שירו של אריק איינשטיין, "עוף גוזל", כחלק ממופע התרמה לילדים בסיכון. חודש לאחר מכן, יצא הסינגל "קרוסלה".
בערב ראש השנה תש"ע נבחרה ל"זמרת השנה" של שנת תשס"ט, במצעדים הרשמיים של רשת ג', רדיו קול רגע, רדיו חיפה, רדיו אמצע הדרך, רדיו לב המדינה, רדיו דרום ורדיו צפון ללא הפסקה.
באפריל 2009, זכה הסינגל "אהבה בתוכי" בפלטינה, עם למעלה מ-50,000 הורדות סלולריות – בחודש אחד בלבד.
באוקטובר 2009, הוכרזה חדד כ"זמרת העשור", במסגרת "פסקול העשור": פרויקט משותף של גלי צה"ל וערוץ 24. כשבוע לאחר מכן, יצא דואט של חדד עם אייל גולן הנקרא "רגע גדול".
בחודש נובמבר של אותה השנה הוענקה לחדד פלטינה משולשת, עבור 140,000 אלף הורדות סלולריות של השיר "מקודשת".
באפריל 2010, הקליטה חדד ביצוע מחודש של השיר "כשהלב בוכה". בחודש אוקטובר, השיק ערוץ הילדים בשיתוף המשרד לביטחון הפנים, מסע פרסום למניעת אלימות בקרב ילדים ובני נוער, עבורו הקליטה חדד את השיר "אל תיגרר". באותה השנה הוציאה את השיר "אינטליגנציה".
במרץ 2011 הוציאה את אלבומה העשרים, שנקרא בשם 20, ובו עשרים שירים. האלבום כלל דואט עם הזמר היווני ניקוס ורטיס. במקביל, יצא השיר "Do You Love Me?". באותו החודש, יצא לאור הדואט "תגלי לי", עם הזמרת הבולגרייה אליסיה (אנ'). הקליפ של השיר צולם בארמון הצאר בבולגריה. בחודש יולי של אותה השנה, הוענק לחדד תקליט פלטינה על אלבומה העשרים במספר, שמכר מעל 40,000 עותקים. האלבום כלל שמונה סינגלים: "בא לי", "מאחלת לך", "אור כוכב", "סוף שבוע בפריז", "Mi Amor", "מה שלומך יקירי", "משחק החיים" ו"קומי וצאי". באותה השנה הוציאה גם שני סינגלים: גרסת כיסוי לשיר "אתה פה חסר לי" של נורית גלרון, במסגרת הפרויקט "שני צדדים למטבע", ו"האושר של חיי".
קריירה > 2012–2014: The Voice וימים של שמחה

בשנת 2012, השתתפה חדד כמנטורית בתוכנית "The Voice ישראל". המתמודדת קטלין רייטר, שנכללה בנבחרתה של חדד, זכתה במקום הראשון. בחודש מרץ של אותה השנה, הוציאה חדד את השיר "יפה יפה". בסוף אפריל, חידשה חדד את השיר "הוא לא ידע את שמה", כחלק מהפרויקט "צה"ל בלאפה", במסגרתו זמרים מהז'אנר המזרחי חידשו שירים של להקות צבאיות. באותו החודש, שרה את השיר "תפילה בדרך", אשר נכתב על ידי נשיא מדינת ישראל לשעבר, שמעון פרס. בחודש יוני, הוציאה את הסינגל "לינדה". השיר הוא חידוש דאנס ללהיט של הזמר חיים משה. באוגוסט, הוציאה את הסינגל "כמה כמה".
בדצמבר, החלה לשמש בתפקיד מנטורית בעונתה השנייה של התוכנית "The Voice ישראל". ב-25 בדצמבר יצא השיר: "Where Have You Been", גרסת כיסוי לשירה של ריהאנה, עבור המצעד הבינלאומי השנתי של גלגלצ. במקביל, הוציאה אלבום אוסף כפול אשר נקרא המיטב. ביוני 2013, יצא האלבום ה-21 של חדד, ימים של שמחה – חלק א'. שבוע לאחר יציאתו, דורג בין האלבומים הנמכרים ביותר. בערב ראש השנה תשע"ד, זכתה חדד בתואר "זמרת השנה" לשנת תשע"ג בערוץ 24, בתחנות האזוריות ובאתר מאקו. חדד שרה את השיר "אנחנו שנינו מאותו הכפר" בטקס הלווייתו של אריאל שרון.
בשנת 2014, המשיכה חדד לשמש מנטורית בעונתה השלישית של "The Voice ישראל". באותה השנה, שיתפה חדד פעולה עם אייל גולן, במופע זוגי שנקרא "פעם בחיים". בספטמבר של אותה השנה, הוציאה את השיר "בורא עולם". באפריל באותה השנה, ביצעה חדד את השיר "אל תאהב אותי", לשיר "Të ka lali shpirt", של הזמרת האלבנית סילבה גאנברדהי.
קריירה > 2015–2017: שרית חדד ושָׂרָה שָׁרָה

בינואר 2015, השיקה חדד את אלבומה ה-22 במספר, שרית חדד. סגנונו היה מוזיקה מזרחית אשר שילבה אלמנטים של פופ, דאנס והשראות מלהיטי שנות ה-70[דרושה הבהרה]. בין השירים שנכללו בו היו: "חיכיתי לו", שזכה להצלחה חסרת תקדים, "מימי" ו"כינורות ינגנו", שזכו להצלחה נאה, ו"אינתה דאיימן", שכבש את פסגת המצעד של מדיה פורסט. האלבום הגיע למעמד של אלבום פלטינה, לאחר שנמכר ביותר מ-30,000 עותקים.
מספר שבועות לאחר מכן, שרה חדד את השירים: "קופנגן" ו"בטח התגעגעת אליי" (ביחד עם הזמרת דיקלה), אשר נכללו באלבומה הרביעי, ואם פרידה (2014).
ביוני 2015, לקראת מצעד הגאווה בתל אביב, שיתפה חדד פעולה עם אריסה, בהוציאה את השיר "קרקס". היה זה שיתוף הפעולה הראשון של חדד עם הקהילה הלהט"בית. בחודש ספטמבר 2015, הופיעה חדד בפסטיבל 609, במשותף עם אריסה. באותה השנה, עזבה חדד את "The Voice ישראל", ועברה לתוכנית "בית ספר למוסיקה" בזכיינית המתחרה, קשת.
לקראת ראש השנה תשע"ו, הוכתרה חדד כאשת השנה במוזיקה, וכזמרת המושמעת ביותר בתחנות הרדיו בישראל, השג אותו רשמה בפעם הרביעית ברציפות. כמו כן, הוכתרה כזמרת המושמעת ביותר בעשור האחרון. ב-2015, זכתה חדד בקטגוריית קליפ השנה, בטקס פרסי המוזיקה של MTV ישראל, בעבור שירה "חיכיתי לו", שיצרו אילן פלד, הנרי והבמאי עוזי ג'ורג'. באותה השנה הוציאה את השיר "חוזרת בתשובה", שכבש את מצעד השירים של מדיה פורסט.
במהלך יולי 2016, הקליטה חדד מחדש את השיר "איך זה את" עם שלום חנוך, אשר נכלל באלבומו זום, ואת השיר "ישמח חתני", אשר שימש כשיר הנושא של הסרט הנושא את אותו השם. בהמשך, הוציאה את הסינגלים "למה לי", "בלי שביקשתי", "היית איתה", "שרה שרה", "שב", "וואי וואי" והלהיט "לא תודה", מתוך האלבום ה-23, שָׂרָה שָׁרָה. הסינגל "היית איתה" הגיע לפסגת המצעד העברי של מדיה פורסט, שם שהה במשך שלושה שבועות רצופים. שיר זה היה לאחד עשר של חדד שעשה זאת, עובדה שהפכה אותה לזמרת היחידה בעשור האחרון שהצליחה להוציא עשרה להיטים שהגיעו לפסגת מצעד זה.
במרץ 2017, חשפה חדד את האלבום שׂרה שׁרה בעמוד הפייסבוק שלה. במהלך האירוע התבשרה, כי האלבום החדש הגיע זה מכבר למעמד אלבום זהב (מכירה של מעל 15,000 עותקים). למחרת היום, יצא האלבום לאור, ולאחר שבועיים וחצי הגיע לפלטינה כפולה (מכירה של מעל 60,000 עותקים)[דרוש מקור]. היה זה האלבום הנמכר ביותר של חדד בעשור האחרון[דרוש מקור]. מספר חודשים אחרי הוצאת האלבום, ב-11 בספטמבר 2017, זכתה חדד בתואר "זמרת השנה" של אפליקציית ווליום. על פי נתוני אקו"ם מסוף שנת 2017, הייתה חדד הזמרת השלישית המושמעת ביותר בשנת התשע"ז, אחרי אייל גולן ומשה פרץ. ב-24 באוקטובר 2017, הוציאה את הסינגל "חלק ממני", אותו הקדישה לבתה הבכורה.
בדצמבר 2017, חידשה חדד את השיר "סימן שאנחנו מגזימים", אותו ביצעו מנחי ערוץ הילדים בשנת 1999, במסגרת המאבק באלימות בין בני נוער. השיר חודש במסגרת פרויקט "השיר האמיתי", אשר במסגרתו בוצעו שירי ערוץ הילדים מכל הזמנים.
חיים אישיים

בספטמבר 2021 יצאה חדד מהארון וחשפה את בת זוגה, תמר יהלומי, כשפרסמה את הקליפ לשיר "אהבה כמו שלנו". בקליפ מוצגות סצנות מחיי זוגיות של זוגות שונים, ובסופו של יהלומי וחדד.
חדד מתגוררת בתל אביב ולה שלוש בנות.
חיים אישיים > מעורבות בפלילים

בשנת 2001 חדד נעצרה על ידי שוטר תנועה בטענה על נהיגה במהירות מופרזת. בתגובה, היא איימה על השוטר והזמינה שני חברים שלה שתקפו אותו. על כך, הוגש נגדה כתב אישום ובסופו של דבר, היא ריצתה 100 שעות עבודות שירות בקהילה.
דיסקוגרפיה

| 0 | 1 | 2 |
| --- | --- | --- |
|  אלבומי אולפן 1995: ניצוץ החיים  1996: בהופעה חיה בצרפת  1997: הדרך שבחרתי  1997: שרה בערבית  1998: חוק החיים  1999: כמו סינדרלה  1999: ההופעה  2000: לעשות מה שבא לי  2001: אשליות מתוקות  2002: ילדה של אהבה  2003: רק אהבה תביא אהבה  2004: חגיגה  2005: מיס מיוזיק  2006: נסיכה של שמחה  2007: זה ששומר עליי  2008: האוסף הקצבי  2008: האוסף השקט  2009: מרוץ החיים  2010: שרית חדד בקיסריה, מרוץ החיים 2009  2011: 20  2013: ימים של שמחה – חלק א'  2015: שרית חדד  2017: שׂרה שׁרה  2022: 24  2024: 8 |  אלבומי אוסף 2008: האוסף הקצבי  2008: האוסף השקט  2008: האוסף  2012: המיטב אלבומים אחרים 1999: מגה-מיX  2002: נדליק ביחד נר  2024: אלבום געגועים  2024: 8 אלבומי הופעה 1996: בהופעה חיה בצרפת  1999: ההופעה  2010: שרית חדד בקיסריה, מרוץ החיים 2009  2014: פעם בחיים (בשיתוף עם אייל גולן וניקוס ורטיס)  2023: מנורה 2023 (Live)  2023: LIVE קיסריה 2022 (Live) |  אלבומי DVD 2000: ההופעה  2001: שרית חדד בהיכל  2002: בקיסריה  2003: ההופעה ילדה של אהבה  2004: ההופעה בקיסריה רק אהבה תביא אהבה  2005: חגיגה ההופעה בקיסריה  2006: נסיכה של שמחה  2007: כל האנשים השמחים ההופעה בקיסריה  2010: שרית חדד בקיסריה, מרוץ החיים 2009  2014: פעם בחיים (בשיתוף עם אייל גולן וניקוס ורטיס) קלטות וידאו 1997: ניצוץ החיים  1998: חוק החיים  1999: ההופעה  2000: שרית חדד בהיכל |
לאונה אפרתי

| --- | --- |

 לידה:  16 במאי 1916 רומא, ממלכת איטליה 
 פטירה:  16 באפריל 1945 (בגיל 28) אושוויץ, רפובליקת פולין 
 מדינה:  ממלכת איטליה 
 
לאונה אפרתי (באיטלקית: Leone Efrati; ‏ 26 במאי 1915 - 16 באפריל 1945) מכונה גם: ללטו (באיטלקית: Lelletto), היה מתאגרף איטלקי יהודי ידוע, שזכה מספר פעמים באליפות איטליה במשקל חצי קל, ונרצח באושוויץ.
ביוגרפיה

נולד בשנת 1915 ברובע הטרסטוורה שבעיר רומא שבאיטליה. היה בנם של אהרון אפרתי ואלגרה די סנג'י, נולד למשפחה ענייה ושומרת מסורת. אפרתי לא ידע קרוא וכתוב, אלא רק לחתום את שמו. כנער בן 17 הצטרף למועדון האגרוף המפורסם "AUDACE", הפועל עד היום, ובו התאמן. בנוסף לאימונים בחדר הכושר נהג לרוץ לאורך גדת נהר הטיבר. בשנת 1935 התחתן עם אסתר צרפתי ונולדו להם 3 ילדים. בעונת 1936 השתתף ב-11 קרבות ללא הפסד. בשנת 1938 הצטרף לאיגוד האגרוף האיטלקי.
בדצמבר 1938 הגיע לארצות הברית כדי להתמודד מול פרנקי "קיד" קובלי אשר היה אלוף במשקל זה. הוא הפסיד בקרב בסיבוב העשירי. למרות זאת היה מתאגרף נערץ ובהמשך התקיימו ביניהם עוד שני קרבות ובהם ניצח פעם אחת. בקרב נוסף על תואר אלוף העולם הפסיד ללאו רודאק. הוצע לו לערוך סיבוב קרבות בכל צפון ארצות הברית אך הוא סירב. אחד ממעריציו היה ברונו מוסוליני, בנו של בניטו מוסוליני, אשר דאג להגן עליו עד שמצא את מותו בשנת 1941 בתאונת מטוס.
תקופת השואה

כאשר פרצה מלחמת העולם השנייה, אפרתי נשאר בארצות הברית בגלל המצב באירופה. מאחר שאיטליה הייתה בת ברית של גרמניה הנאצית דרשה ארצות הברית לגרשו חזרה לארצו. אוהדיו של אפרתי, שהבינו שיהיה בסכנת חיים במולדתו, ניסו לשכנע את רשויות ההגירה האמריקאיים שלא לשלוח אותו בחזרה לאיטליה, אך למרות זאת, אפרתי גורש לאיטליה בשנת 1943. כאשר חזר לרומא לא יכול היה להמשיך להתאמן והתקשה בהשגת מזון.
במאי 1943 הוסגר לידי הגסטפו עקב הלשנה תמורת 5000 לירות איטלקיות. אפרתי נשלח לכלא רגינה קואלי (Regina Coeli) ל-12 יום ולאחר מכן הובל עם אחיו מרקו לאושוויץ. כל משפחתו של אפרתי נשלחה אף היא לאושוויץ, אך בנו הבכור של אפרתי השליך את אחיו הפעוט בן השנה מחלון הרכבת וכך ניצל הפעוט. באושוויץ אפרתי נאלץ להתאגרף בימי ראשון בקרבות אגרוף בנוכחות ה-אס.אס. שנהגו להמר על תוצאות הקרבות. באחד הקרבות הוצב אפרתי מול ענק פולני, שאנשי האס.אס. הימרו עליו שינצח אותו, אך הוא הפסיד. ניצחונו של אפרתי על הפולני גרם לרבים מהם להפסיד את כספם ולתסכול. כאשר הבינו שאחיו של אפרתי, מרקו, הוא מטרה קלה לפורקן התסכול הם הכו אותו.
ב-16 באפריל 1945, כאשר אפרתי גילה שאחיו הוכה, הוא הגיב באלימות כלפי המכים ושילם על כך בחייו.
לאחר השואה

בנו, אליו אפרתי, השורד היחיד במשפחה, גדל ברחובות רומא עד גיל 22 ובשנת 2010 עלה לישראל וכיום מתגורר באשקלון.
הנצחה

בשנת 2000 הוכנס להיכל התהילה הבינ"ל של הספורט היהודי כנציג הספורטאים היהודים מאיטליה, שנספו בשואה.
בשנת 2009 יצא לאור ספר אוטוביוגרפי בשם "הייתי מספר", שכתב רוברטו ריקארדי, ניצול שואה, ובו מוזכר לאונה אפרתי.
בשנת 2012 הוצג באיטליה סיפורו של אפרתי במסגרת תערוכה בשם "הספורט האירופי תחת הנאציזם, מאולימפיאדת ברלין לאולימפיאדת לונדון".
בשנת 2016 הועלה באיטליה מחזה של תלמידים על סיפור חייו של לאונה אפרתי "BALLATA ULTIMA PER UN CAMPIONE"
ב-2 בינואר 2018 התקיים ערב שהוקדש לזכרו במרכז לתרבות עברית ברומא בשם "הסיבוב האחרון".
לקריאה נוספת

"הייתי מספר" שנכתב על ידי רוברטו ריקארדי. (באיטלקית)
Roberto Riccardi: Sono stato un numero. Alberto Sed racconta. La Giuntina, Florenz, 2009, ISBN 978-88-8057-327-2 (italieni
Stars in the Ring: Jewish Champions in the Golden Age of Boxing: A Photographic History, by Mike Silver
הערות שוליים

↑  "״ללטו״ אפרתי". Debuzzer.com. נבדק ב-2018-03-17.
↑  Efrati, Leone, Jews in Sport
↑  הספרייה הווירטואלית של מטח - שואת הספורטאים היהודים: מרוסיה ועד צרפת, באתר lib.cet.ac.il
↑   עוזי דן, האיגרוף הוביל אותו לפסגת העולם. באושוויץ הוא רק היה "שעשוע" עבור הגרמנים, באתר הארץ, 27 באפריל 2022
↑  אשקלונים, אשקלון -. "מפגש מרגש - נתפס בעדשה באשקלון". נבדק ב-2018-04-03.
↑  Leone Efrati, www.jewishsports.net
↑  Roberto Riccardi: Sono stato un numero. Alberto Sed racconta. La Giuntina, Florenz, 2009, ISBN 978-88-8057-327-2 (italieni
↑  Ascer David Habib | http://www.ascer.net |, L’ULTIMO ROUND Leone Efrati (1915-1945) ‹ Centro di Cultura Ebraica di Roma, www.culturaebraica.roma.it (באיטלקית) (ארכיון)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לאונה אפרתי".
מיקי 17

| --- | --- |

 מבוסס על:  הרומן "מיקי7" מאת אדוארד אשטון
 בימוי:  בונג ג'ון-הו
 הופק בידי:  בונג ג'ון-הו דדה גרדנר ג'רמי קליינר דוהו צ'וי
 תסריט:  בונג ג'ון-הו
 עריכה:  Yang Jin-mo 
 שחקנים ראשיים:  רוברט פטינסון טוני קולט מארק ראפלו נעמי אקי סטיבן יאון
 מוזיקה:  יונג ג'ה-איל 
 צילום:  דריוש ח'ונג'י 
 מדינה:  ארצות הברית ארצות הברית
 חברת הפקה:  Offscreen Plan B Entertainment Kate Street Picture Company
 חברה מפיצה:  אולפני האחים וורנר
 הקרנת בכורה:  7 במרץ 2025
 משך הקרנה:  139 דק' 
 שפת הסרט:  אנגלית 
 סוגה:  מדע בדיוני
 הכנסות:  56 מיליון דולר (16 במרץ 2025)
 www.mickey17movie.net
 דף הסרט ב־IMDb
 
מיקי 17 (באנגלית: Mickey 17) הוא סרט מדע בדיוני שנכתב, מבוים ומופק על ידי הקולנוען בונג ג'ון-הו, המבוסס על הרומן "מיקי7" מאת אדוארד אשטון. בסרט מככבים רוברט פטינסון, טוני קולט, מארק ראפלו, סטיבן יאון ונעמי אקי.
הסרט עתיד לעלות לאקרנים בבתי הקולנוע בארצות הברית ב-7 במרץ 2025. בישראל, הסרט עלה לאקרנים ב-6 במרץ 2025.
תקציר העלילה

מיקי בארנס הוא שיבוט העובד במשלחת אנושית שנשלחת ליישב את עולם הקרח ניפלהיים, וכשיש משימה שהיא יותר מדי מסוכנת – צוות העובדים האנושיים פונה אליו. לאחר שמיקי מסוים נהרג, נוצר גוף חדש בדמותו עם הזכרונות של קודמו. לאחר שישה-עשר מקרי מוות, מיקי מספר 17 מבין את תנאי ההעסקה שלו – ומדוע זו הייתה המשרה היחידה שלא אוישה כשהוא בחר בה. עם זאת, לאחר שנחשב לנעדר והוכרז כמת בעקבות משימה שגרתית, מיקי מספר 17 שב למושבת האם של המשלחת ומגלה כי הוחלף בשיבוט חדש.
צוות השחקנים

רוברט פטינסון – מיקי בארנס
טוני קולט – גוון
מארק ראפלו – הירונימוס מרשל
נעמי אקי – נאשה
סטיבן יאון – ברטו
הפקה > פיתוח

בינואר 2022, נמסר לראשונה על פיתוחו של עיבוד קולנועי לרומן מדע הבדיוני "מיקי7" מאת אדוארד אשטון, אותו יכתוב, יביים ויפיק הקולנוען בונג ג'ון-הו עבור אולפני האחים וורנר. למועד ההכרזה על פיתוח הסרט, נמסר כי רוברט פטינסון נמצא במשא ומתן על השתתפות בסרט. במאי 2022, נמסר על ליהוקם של פטינסון, טוני קולט, מארק ראפלו ונעמי אקי. ביולי 2022, נמסר על ליהוקו של סטיבן יאון לצוות השחקנים.
הפקה > צילומים

צילומי הסרט החלו באולפני ליבסדן שבממלכה המאוחדת ב-2 באוגוסט 2022, ועל פי דיווחים מסוימים, להסתיים בדצמבר 2022.
הערות שוליים

↑  Mickey 17, Box Office Mojo
↑  D'Alessandro, Anthony (December 5, 2022). Bong Joon Ho’s New Movie ‘Mickey 17’ Gets Release Date, First Look. Deadline Hollywood. retrieved December 6, 2022
↑  Rubin, Rebecca (January 19, 2022). "Bong Joon Ho Sets Next Movie at Warner Bros. With Robert Pattinson in Talks to Star". Variety. Penske Media Corporation. Retrieved July 12, 2022.
↑  Kroll, Justin (May 20, 2022). "Naomi Ackie, Toni Collette And Mark Ruffalo Join Robert Pattinson In Bong Joon Ho's Next Film At Warner Bros". Deadline Hollywood. Retrieved July 12, 2022.
↑  Kroll, Justin (July 7, 2022). "Steven Yeun Latest To Join Robert Pattinson In Bong Joon Ho's Next Film At Warner Bros". Deadline Hollywood. Retrieved July 12, 2022.
↑  Andreas Wiseman (May 24, 2022). "Bong Joon-Ho’s Sci-Fi Movie Starring Robert Pattinson In Pre-Production At UK’s Warner Bros Studios Leavesden". Deadline Hollywood. Retrieved July 12, 2022.
↑  Daniels, Nia (August 2, 2022). "UK shoot gets underway on Bong Joon Ho's Mickey7 starring Robert Pattinson". Kemps Film and TV Production Services Handbook. Retrieved October 11, 2022.
↑  Bong Joon-ho’s ‘Mickey 7’ Set to Start Shooting in August, World of Reel
הכוחות המזוינים של קנדה

הכוחות המזוינים של קנדה (באנגלית: Canadian Armed Forces; בצרפתית: Forces armées canadiennes) הם הכוחות המזוינים המאוחדים של קנדה כפי שמוגדר בחוק ההגנה (National Defence Act): "הכוחות הקנדיים הם הכוחות המזוינים של הוד מלכותה שהוקמו בקנדה ומורכבים מגוף אחד שנקרא הכוחות המזוינים הקנדיים".
כוחות ההגנה כוללים את: צבא קנדה (Canadian Army), הצי המלכותי הקנדי (Royal Canadian Navy – RCN) ואת חיל האוויר המלכותי הקנדי (Royal Canadian Air Force – RCAF). כוח האדם יכול להיות שייך לכוחות הסדירים או לכוחות המילואים, שמורכבים מארבע יחידות משנה: "כוחות המילואים הראשיים" (Primary Reserve), "כוחות המילואים המשלימים" (Supplementary Reserve), "ארגון הקדטים" (Cadet Organizations Administration and Training Service) והריינג'רים הקנדים (Canadian Rangers).משרד ההגנה הלאומי (Department of National Defence) מפקח על כוחות ההגנה מבחינה פרלמנטרית והוא המערכת האזרחית התומכת שלהם.
| --- | --- |

 
 זרועות
 צבא קנדה
 הצי המלכותי הקנדי
 חיל האוויר המלכותי הקנדי
 עיטורים ומבנה פיקודי
 עיטורי כוחות ההגנה של קנדה
 דרגות כוחות ההגנה של קנדה
 היסטוריה צבאית
 היסטוריה צבאית של קנדה
 היסטוריה של קנדה
הפיקוד על כוחות ההגנה מסור בידי "מועצת כוחות ההגנה" (Armed Forces Council) בראשות "ראש מטה כוחות ההגנה" (Chief of the Defence Staff). המפקדת העליונה של כוחות ההגנה היא המושלת הכללית של קנדה מרי סיימון, המייצגת את מלך קנדה צ'ארלס השלישי.